2023 1 31
LT
Europos Sąjungos oficialusis leidinys
L 28/19
Pirmos pastraipos d punkte išdėstytos nukrypti leidžiančios nuostatos taikomos Sąjungos žvejybos laivams, kurie 2015 m. liepos 1 d.–2016 m. rugsėjo 30 d. laikotarpiu yra užregistravę paprastųjų vilkešerių laimikius naudojant statomuosius žiauninius tinklus.
Pakeitus Sąjungos žvejybos laivą kitu, valstybės narės gali leisti taikyti nukrypti leidžiančias nuostatas kitam Sąjungos žvejybos laivui su sąlyga, kad nepadidės Sąjungos žvejybos laivų, kuriems taikoma kiekviena iš šių nukrypti leidžiančių nuostatų, skaičius ir jų bendras žvejybos pajėgumas.
4.
3 dalyje nustatyti laimikio limitai kitiems žvejybos laivams neperduodami
5.
Vykdant mėgėjų žvejybą, įskaitant žvejybą nuo kranto, ICES 4b, 4c, 6a ir 7a–7k kvadratuose:
a) 2023 m. vasario 1 d.–kovo 31 d. laikotarpiu: i) paprastuosius vilkešerius leidžiama žvejoti tik meškerėmis arba rankinėmis ūdomis su sąlyga, kad jie bus iš karto paleisti; ii) tame rajone sužvejotus paprastuosius vilkešerius draudžiama pasilikti, perkelti, perkrauti arba iškrauti; b) 2023 m. sausio mėn. ir balandžio 1 d.–gruodžio 31 d. laikotarpiu: i)
vienam žvejui leidžiama sužvejoti ir pasilikti ne daugiau kaip du paprastųjų vilkešerių egzempliorius per dieną;
ii) pasilikti galima ne mažesnius kaip 42 cm paprastuosius vilkešerius; iii) paprastieji vilkešeriai negali būti žvejojami statomaisiais tinklais ir jais sužvejoti paprastieji vilkešeriai negali būti pasiliekami.
6.
5 dalis nedaro poveikio griežtesnėms nacionalinėms priemonėms dėl mėgėjų žvejybos.
12 straipsnis Paprastųjų vilkešerių žvejybai ICES 8a ir 8b kvadratuose taikomos priemonės 1.
Pagal Reglamento (ES) 2019/472 4 straipsnio 3 dalį, Prancūzija ir Ispanija užtikrina, kad jų vykdomos verslinės ir mėgėjų žvejybos nulemtas paprastųjų vilkešerių išteklių ICES 8a ir 8b kvadratuose mirtingumas dėl žvejybos neviršytų FMSY taško vertės, kaip apibrėžta Reglamento (ES) 2019/472 2 straipsnio 5 dalyje.
2.
Vykdant mėgėjų žvejybą, be kita ko, nuo kranto, ICES 8a ir 8b kvadratuose:
a) vienam žvejui leidžiama sužvejoti ir pasilikti ne daugiau kaip du paprastųjų vilkešerių egzempliorius per dieną; b) paprastieji vilkešeriai negali būti žvejojami statomaisiais tinklais ir jais sužvejoti paprastieji vilkešeriai negali būti pasiliekami.
3.
2 dalis nedaro poveikio griežtesnėms nacionalinėms priemonėms dėl mėgėjų žvejybos.
13 straipsnis Europinių upinių ungurių žvejybai taikomos priemonės 1.
Šis straipsnis taikomas Sąjungos vandenims, įskaitant sūrokus vandenis, pavyzdžiui, estuarijas, pakrančių lagūnas ir tarpinius vandenis, taip pat Sąjungos žvejybos laivams GFCM 1–27 geografiniuose parajoniuose.
Šis straipsnis netaikomas GFCM 29 geografiniam parajoniui. 2.
Bent šešis mėnesius draudžiama vykdyti verslinę europinių upinių ungurių (Anguilla anguilla) – kaip tikslinės rūšies arba kaip priegaudos – žvejybą visais jų gyvenimo etapais.
Tuo tikslu kiekviena atitinkama valstybė narė nustato vieną ar daugiau žvejybos draudimo laikotarpių, laikydamasi šių sąlygų: a) kai tikslinga, žvejybos draudimo laikotarpis arba laikotarpiai vienoje valstybėje narėje gali skirtis priklausomai nuo žvejybos rajono, kad būtų atsižvelgta į ungurių migracijos modelius geografinio rajono ir laiko atžvilgiu skirtingais jų gyvenimo etapais;